Gilija (Matrosovas)

Gilija (, 1945–1946 m. , nuo 1946 m. rugsėjo 7 d. Matrosovas, ) – gyvenvietė Kaliningrado srities centrinėje dalyje, Polesko rajone, 4 km į šiaurės vakarus nuo Nemunyno, prie Kuršių marių. Nuo 2008 m. birželio 30 d. Golovkino kaimo gyvenvietės kaimas.

 Istorija 

Skalvos žemės kaimo pavadinimas skalviškos kilmės. Minima nuo 1350 m., ėmė augti po to, kai 1612 m. Lietuva ir Prūsija sutarė dėl Gilijos upės vagos tvarkymo. Tuo metu ištiesinta vaga, supilti pylimai, iki XX a. pradžios nuo Tilžės iki Gilijos plaukdavo keleiviniai laivai. 1707 m. pastatyta bažnyčia. XIX–XX a. sandūroje ėmė populiarėti kaip poilsio ir laisvalaikio kelionių vieta. Sovietmečiu miestelis sunyko, bažnyčia nugriauta.

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas. 1947–2008 m. Golovkino apylinkės kaimas.

|}

 Gyventojai 

 Žymūs žmonės 

Matrosove apie penkiolika metų (iki 2008 m.) yra gyvenęs ir kūręs lietuvių dailininkas Eduardas Juchnevičius čia turėjęs vasarnamį. Mėgo laivus ir jų turėjo čia įvairių: jachtą, mažesnių burlaivių, baidarių. Laivams duodavo lietuviškus pavadinimus: Gilija, Tovė, Tilžė ir kt. Matrosove jis rinko apylinkių istorijos paliudijimų, filmavo senolių atsiminimus, namuose turėjo senesnių gyventojų buities eksponatų. Bendravo su kitais nuo seno čia gyvenančiais lietuviais. Pas E. Juchnevičių vasaromis lankėsi daug dailininkų iš Lietuvos, kai kurie taip pat buvo įsigiję vasarnamių.http://eia.libis.lt:8080/archyvas/viesas/20110116220751/http://www.culture.lt/satenai/?leid_id=953&kas=straipsnis&st_id=16998  Repšys P., 2011. Apie bičiulius grafikus. Šiaurės Atėnai.

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Labguvos apskrities gyvenvietės
Kategorija:Polesko rajono gyvenvietės